Umjetnička akademija u Splitu, Odjel za glazbenu umjetnost

Odsjek za glazbenu teoriju i kompoziciju, Odsjek za glazbenu pedagogiju

**OBRAZAC ZA PRIJAVU SAMOSTALNOG STUDENTSKOG PROJEKTA**

Uvodne napomene i pojašnjenje studentima (iz studijskog programa):

**Cilj predmeta Samostalni studentski projekt:**

Cilj predmeta je usvajanje znanja i vještina potrebnih za samostalno djelovanje i izradu vlastitog, slobodno odabranog i osmišljenog projekta, od početne ideje do realizacije i prezentacije rezultata. Usvajanje znanja i vještina koje su potrebne za rad u grupi te koje podrazumijevaju organiziranje, planiranje i koordiniranje različitih aktivnosti u određenom vremenskom periodu.

**Uvjeti za upis:**

Uvjet za upis predmeta je sudjelovanje najmanje dvoje studenata na istom projektu. Prije upisa predmeta, studenti moraju ispuniti obrazac Opis projekta (tablica ispod), u kojemu će predočiti sadržaj projekta te hodogram aktivnosti tijekom semestra i način prezentacije na ispitu. Obrazac moraju potpisati predstojnici Odsjeka glazbene teorije i kompozicije ili Glazbene pedagogije, što je preduvjet upisivanja predmeta.

**Sadržaj predmeta i način realizacije**:

Tematski dijapazon potencijalnih sadržaja je širok te može obuhvatiti odabrane teme iz znanstvenog (glazbeno-teorijskog, muzikološkog i etnomuzikološkog), umjetničkog (stvaralačkog ili reprodukcijskog) te združenog znanstveno-umjetničkog glazbenog područja.

**Poželjne teme za studentske projekte su između ostalog:**

1. Znanstvena elaboracija bilo kojeg odabranog glazbeno-teorijskog, muzikološkog ili etnomuzikološkog problema, uz istraživački rad na relevantnoj literaturi i izradu pisanog rada koji ima potencijal objavljivanja u nekom znanstvenom ili stručnom glazbenom časopisu.

2. Glazbeno-analitički rad na odabranoj skladbi/skladbama koji ima ciljanu svrhu promicanja vrijednosti umjetničke glazbe i njezinog približavanja široj publici uz osmišljen primjenjiv način provedbe.

3. Glazbeno-analitički rad na odabranoj skladbi/skladbama koji ima ciljanu svrhu promicanja vrijednosti umjetničke glazbe, te obrazovno-odgojnu ulogu i primjenjiv je na nekom stupnju općeg ili glazbenog obrazovanja.

4. Glazbeni projekt koji je osmišljen za djecu predškolskog uzrasta i primjenjiv je u radu predškolskih ustanova.

5. Glazbeno-analitički rad na odabranoj skladbi/skladbama koji osim analitičkih rezultata podrazumijeva i živu vokalnu, instrumentalnu, vokalno-instrumentalnu i/ili dirigentsku izvedbu.

6. Rad u arhivima.

7. Rad na pripremi jednog broja studentskog časopisa (najviše troje studenata: glavni urednik/urednica i dvoje pomoćnika urednika).

8. Ostalo (prema zamislima studenata, uz odobrenje mentora).

Tijekom semestra, studenti se mogu prema dogovoru konzultirati s mentorima (profesori i asistenti navedeni u tablici studijskih programa).

U prezentaciju završenog projekta na ispitu moraju biti uključeni svi studenti sudionici, a ona može uključivati usmenu prezentaciju, *power-point*, koncertnu prezentaciju, plakate, audio i video uratke i sl.

**OPIS PROJEKTA:**

|  |  |  |
| --- | --- | --- |
| NAZIV |  | |
| STUDENTI SUDIONICI | IME I PREZIME | GODINA STUDIJA I STUDIJSKI PROGRAM |
| 1. |  |
| 2. |  |
|  | 3. |  |
| 4. |  |
| 5. |  |
| OPIS PROJEKTA (cilj, sadržaj, planirani tijek provedbe, planirane aktivnosti, raspodjela zadataka među sudionicima, način prezentacije – oko 150 riječi) |  | |
| POTPIS PROFESORA | Datum: | |